**Balatonföldvár VároS ÖNKORMNYZATA**

**ELŐTERJESZTÉS**

Balatonföldvár Város ÖnkormányzatKépviselőtestületének

 2020. január 29-i ülésére

Véleményezésre, tárgyalásra megkapja: PÜG bizottság

***Tisztelt Képviselő-testület!***

***Kisfaludy Program pályázatán való részvételhez tulajdonosi nyilatkozat***

**I. rész**

**a./ Előzmény**

A képviselő-testület 2019. november 5-i ülésén együttműködési megállapodási szándékát fejezte ki arra vonatkozóan, hogy a Kisfaludy Turisztikai Fejlesztési Program Balatoni e-kikötő fejlesztési konstrukció keretében kikötő létesítését célzó pályázatához az elvi lehetőséget biztosítsa.

A képviselő-testületi ülést követően számos észrevétel történt ezügyben. Az önkormányzat a városfejlesztési célokat a balatonföldvári helyi lakosok érdekével és a település turisztikai vonzerejének növelésével összhangban valósítja meg.

Balaton, mint kiemelt turisztikai fejlesztési térség esetében meghatározott cél a turisztikai szolgáltatások színvonalának emelése, a szezonalitásból fakadó egyenetlenségek oldása, turizmushoz kapcsolódó látogatószám és bevételek növekedése. Az e-kikötő ezt a város- és nemzetgazdaságilag is kiemelkedő cél megvalósítását szolgálja. A hatályos jogszabályok /22/2004. (XI. 12.) TNM rendelet, HÉSZ/ alapján a kikötő beruházás megvalósítása az 1569/2 hrsz-ú ingatlan előtti partszakaszon a Magyar Állam tulajdonában lévő ingatlanon lehetséges önkormányzati tulajdonú területből mindösszesen 2 db. 1,5 x3 m nagyságú terület érintett a mólók kapcsolatánál. Az e-kikötő működtetéséhez ezen túl parti létesítményként nyilvános vizesblokkok valamint irodahelyiség és szolgáltatóegység biztosítása szükséges.

Mérlegelve a fejlesztési cél fontosságát, egyúttal átgondolva a lakossági elvárásokat felmerül annak lehetősége, hogy akár ingyenessé válhasson a Nyugati strand használata és ezzel egyidőben a plázsos strand kialakítására kerüljön sor. A belépődíjmentességből adódó költségvetési bevétel kiesést és a gyermekbarát strand kialakítás kiöltségét ellensúlyozhatja az e-kikötő létesítéssel teremtett érték, így összességében Balatonföldvár számára kedvezőbb feltételek alakulnának ki mind a helyi lakosok, mind az idelátogató turisták számára.

Ahhoz, hogy megteremtsük a lehetőségét annak, hogy a várost érintő pozitív változás megvalósulhasson a Kisfaludy Turisztikai Fejlesztési Program pályázati kiírása szerinti általános jellegű – bármely pályázó által felhasználható – tulajdonosi nyilatkozat szükséges.

**b./ a tárgykört érintő jogszabályok**

 Nemzeti vagyonról szóló tv., Ptk., Vagyonrendelet, 510/2017. (XII.29.) Korm. r.

**c./ azon körülmények összefoglalása, amelyek a döntést indokolják.**

* A Balatoni térség és kiemelten Balatonföldvár turisztikai fejlesztése.
* Gyermekbarát, fövenyes strand kialakításának lehetősége.
* Idegenforgalmi bevételek növekedése.
* A turisztikaiszezon meghosszabbítása, figyelemmel arra, hogy a pályázat legalább évi 360 napos nyitva tartást ír elő.

**d./ Érintett önkormányzatok álláspontjai**

Balatonföldvár önkormányzatán kívül más önkormányzatot nem érint, így jelen előterjesztés keretében nem releváns.

**III. rész**

**a./ indoklás nélküli, egyértelműen megfogalmazott határozati javaslat,**

Balatonföldvár Város Önkormányzatának Képviselőtestülete az előterjesztés mellékletét képező Kisfaludy Turisztikai Fejlesztési Program pályázati kiírása szerinti általános jellegű

tulajdonosi nyilatkozatot jóváhagyja.

Feljogosítja a polgármestert a tulajdonosi nyilatkozat aláírására és pályázók részére történő kiadására.

**b./ esetleges alternatív megoldási javaslatok, egymástól világosan elkülönült megfogalmazásban,**

**c./ végrehajtásért felelős személy megnevezése**:

Holovits Huba polgármester

**d./ határidő megjelölése** :

Értelem szerint.

 Tisztelettel:

Balatonföldvár, 2020. január 22.

 Holovits Huba s.k.

 polgármester

**TULAJDONOSI NYILATKOZAT**

Balatonföldvár Város Önkormányzata mint a Balatonföldvár, belterület 1569/2. helyrajzi szám alatti ingatlan kizárólagos tulajdonosa a TFC-BA-2.1.1-A-2019-2019 kódszámú pályázati eljárás 3.12.3. 3. pontjában foglaltaknak megfelelően hozzájárul a támogatást igénylő részére a támogatási igény benyújtásához, annak végrehajtásához és a támogatási időszak során megvalósuló infrastrukturális fejlesztések támogatást igénylő általi aktiválásához.

Nyilatkozom, hogy az érintett Balatonföldvár, belterület 1569/2. helyrajzi szám alatti ingatlan – a használatot biztosító külön megállapodás szerinti mértékig – a kötelező fenntartási időszakban a fejlesztés céljára rendelkezésre áll.

Nyilatkozom továbbá, hogy a pályázati felhívás 3.12.3 pontjában foglaltakat megismertem és a benne foglaltakat magamra nézve elfogadom.

Kelt: Balatonföldváron, 2020. január 29. napján

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Balatonföldvár Város Önkormányzata

Holovits György Huba

polgármester